CATI IN BW DD Io 


| A GYFANSODDWYD ALLAN O 


HEN GOFION FY MAMGU. 


————— 


Yn awr fy mwyn gyfeillion, naws union cydnesewch, 
Mae genyf, os caf genad, ryw ganiad newydd gewch : 
Ar ryw brydnawn mi glywais Huw Davis, o'r Caedu, 
Yn adrodd rhyw hanesion, hen gofion ei Famgu. 


'Roedd hen drigolion Cymru yn hoff o ganu gynt, 

A chanddynt aur ac arian, yn hoywlan ar eu hynt; 
Cyfranent i'r tylodion a'r gwaelion lymion lu, 

Am Workhouse a'r holl drethi nis gwybu fy Mamgu. 


'Roedd Morgan Pugh, o'r Penant, a Rolant Pant-y-wrach 
A Meurig Bryn-yr-odyn, a Ben, o'r Tyddyn Bach, 

Pawb ar ei dir ei hunan, yr amser gynt a fu, 

Yn byw yn nghanol llawnder, fe'i gwelodd fy Mamgu. 


'Roedd Morris Llwyd, o'r Dolydd, a Gryffydd Bryn-y- 
Yn berchen aur ac arian mor hoywlan hyd eu hoes ; [groes 
Cai'r tlawd am Rent rhesymol rhyw dir gerllaw ei dŷ, 

I gadw buwch neu geffyl yn amser fy Mamgu. 


'Do'dd fawr o gwyno am diroedd a llusgo gweflau'n llaes, 
O achos bod y ffermwyr mawr yn cydio maes at faes ; 
'Doedd fawr o dyngwyr meddwon a'u llwon ym mhob llu, 
'Doedd odid un afradlon yng nghofìon fy Mamgu. 


Mae ŵyrion i'r rhai ydoedd berchen tiroedd teg, 
Wrth feddwi a chyfreithio ni ddal yr un o ddeg ; 
Mae llawer yn newynog a charpiog coeliwch chwi, 
Ni fuasai neb yn credu yn amser fy Mamgu. 

Mae llawer wedi codi trwy rogry a champiau drwg, 
I brynu tiroedd mawrion, fel meibion Twll-y-mŵg ; 
A meistr Huws, o'r Ynys, a Davies, Llechwedd-ddu, 
Eu teidiau fu'n cardotta, fe'u gwelodd fy Mamgu. 


'Doedd fawr o De a Choffee, ond liyncu cawl a llaeth, 
A maidd, a chaws a 'menyn, a chig a fyddai'n faeth, 
'Doedd neb fel Mary Morgan, a Gownau sidan sy', 

A Bonnets llawn rhybanau ni welodd fy Mamgu. 


Mae llawer un yn credu, mae'r drefn fawr yw hyn, 

Fod rhai a'u boliau'n weigio'n, a'r lleill a'u boliau'n dyn ; 
Ond credwch chwi a fynoch, mi dd'wedaf finau'n hy, 
Mae'r wlad yn waeth o'r hanner nag amser fy Mamgu. 


Mae llawer merch trwy'r gwledydd, mae'n gywilydd gwel'd 
A gŵn a shôl o sidan ac umbrella mawr, [ei gwawr 
Ac Pallai'i chrys yn dyllau a charpiog, coeliwch chwi, 
Nid oedd y ffasiwn bethau yn nyddiau fy Mamgu. 


Pan f'ont yn rhodio ffeiriau yn mysg y bechgyn llon, 
O'r Aaste fydd ar y rheiny am wasgu'n braf eu bron ; 
A'r ferch ai stays cyn dyned, a'i chorph cyn sythed sy, 
Nid oedd y ffasiwn balchder yn amser fy Mamgu. 


Pais wên a Bonnet Beaver, a Gown Merino coch, 
A welir yn y farchnad gan Margaret Dol-y-moch ; 
A Phob rhyw fath o lasiau ar ei chab, os coeliwch chwi, 
Yn boeth y byddai'r ffasiwn dwed'sai fy Mamgu. 


Mae'n rhyfedd gan hen bobl wrth rodio gwlad a thre', 
Wel'd booís a'r holl 'Spardunau gan fechgyn llon y lle, 
Chwips a chrysau cheterlins, a'u gwisg o frethyn du, 
Fe gawsai rhai'n eu rhegu yn nyddiau fy Mamgu. 


'Roedd Mab i Sion y Baili'n myn'd echdoe heibio'r Plas 
Mor falched a hen Zucifer, ar gefn ei geffyl glâs, 

Fe gwympodd wedi meddwi i ddommen y Llwyn-du, 
Fe fuase'n sport ei weled yn amser fy mamgu. 


'Mae llawer un yn feddw i'w wel'd mewn tre' a gwlad, 
Yn ffusto a thori llestri, a gwaeddi'n ddinacâd ; 
A rhai yn curo'i gwragedd yn chwerw, coeliwch chwi, 
'Doedd fawr o ffasiwn ofer yn amser fy Mamgu. 


Mae'n rhyfedd genyf weled fath dwyll yn awr ar dir, 
'Does fawr am dalu eu dyled, mae'n galed d'weyd y gwir, 
Mae bobl am y gwaetha', medd Dina'r Pentre-du, 

Mae'r byd yn waeth o'r hanner nag amser fy Mamgu. 


Mae'r wlad yn llawn o drafferth, mae hyn yn beth o bwys, 
Mae rhai am fyw'n gymhedrol, a rhai'n deetotals dwys, 
Ac ambell un am gwrw, mor feddw ac un a fu, 

'Doedd son am hyn mewn bro a bryn yn amser fy Mamgu. 


Wel, buan y darfyddo pob dyn a ffwndro'n ffol, 

A buan delo helynt hen amser gynt yn ol, 

Gwir gariad f'o mewn bryn a bro, yn lliwio'n mysg pob llu, 

A'r wlad yn rhydd, heb neb yn brudd, fel gwelodd fy 
Mamgu. 

DIFYRWCH YR HEN BOBI YN 
YR AMBHR GYNT, 




























Dw canu gyda'r Tannau. 





1. 


Bu'n edifar, fil o weithiau, 
Am lefaru gormod geiriau,— 
Ond ni bu cymaint o beryglon 
O lefaru llai na digon. 


2. 
Myfi a wn yn hysbys ddigon, 
Na bydd arnaf fawr ddiffygion, 
Tra'r ymgadwyf rhag yr arfer, 
Sy'n y byd o chwennych llawer. 


9. 


Perchen tafod a arfero 

Dd'weyd am bawb y peth afyno 

Bydd rhaid iddo wrando'n fynnych 

Lawer peth na b'o yn ei chwennych. 
4. 

Gochel fostio'n fynych, fynych, 

Y gweithredoedd goreu feddych, 


Rhag cael dannod it, yn rhydost, 
Y gweithredoedd gwaetha” wnaethost. 

Pan oeddwn gyfoethog, ac heb fod yn dlawd, 
r oeddwn yn ewyrth a chefnder i bawb ; 
Pan aethum yn dlawd ac ì fyw mewn dylêd, 
Nid oeddwn yn ewyrth na chefnder i neb. 

